1. melléklet 11/2019. (VI.12.) önkormányzati rendelethez

**Vésztő Város Önkormányzata**

5530 Vésztő, Kossuth Lajos u. 62

Telefon: 66/477-011, Fax: 66/477-210 Internet: [www.veszto.hu](http://www.veszto.hu) e-mail: polghiv@veszto.hu

**PÁLYÁZATI FELHÍVÁS**

az EFOP-1.2.11-16-2017-00047 azonosítószámú, „Esély otthon Vésztő városában - esélyteremtő program a fiatal korosztály részére" című pályázat keretében nyújtható

lakhatási támogatásra

Vésztő Város Önkormányzatának Képviselő-testülete az „Esély otthon Vésztő városában - esélyteremtő program a fiatal korosztály részére" pályázat keretében nyújtandó lakhatási támogatásról szóló /2019.() önkormányzati rendelete (a továbbiakban: Rendelet) alapján pályázatot hirdet foglakoztatási jogviszonnyal rendelkező 18-35 év közötti fiatalok helyben maradásának vagy a városban történő letelepedésének támogatására.

Vésztő Város Önkormányzata két év (24 hónap) időtartamra vállalja, hogy a:

1. 5530 Vésztő, Bajza József u. 7. I. lakás (komfortos, 39,10 m2) - 1 fő beköltöző
2. 5530 Vésztő, Bajza József u. 7. II. lakás (komfortos, 49,11 m2) - 1 fő beköltöző
3. 5530 Vésztő, Kossuth u. 77. I. lakás (komfortos, 30,88 m2) - 1 fő beköltöző
4. 5530 Vésztő, Kossuth u. 77. II. lakás (komfortos, 81,26 m2) - 2 fő beköltöző
5. 5530 Vésztő, Kossuth u. 77. III. lakás (komfortos, 49,98 m2) - 1 fő beköltöző
6. 5530 Vésztő, Kossuth u. 77. IV. lakás (komfortos, 41,4 m2) - 1 fő beköltöző
7. 5530 Vésztő, Kossuth u. 77. V. lakás (komfortos, 42,25 m2) - 1 fő beköltöző
8. 5530 Vésztő, Kossuth u. 79. I. lakás (komfortos, 73,56 m2) - 2 fő beköltöző
9. 5530 Vésztő, Kossuth u. 79. II. lakás (komfortos, 72,19 m2) - 2 fő beköltöző
10. 5530 Vésztő, Kossuth u. 79. III. lakás (komfortos, 70,66 m2) - 2 fő beköltöző
11. 5530 Vésztő, Kossuth u. 79. IV. lakás (komfortos, 64,5 m2) - 2 fő beköltöző

szám alatti és típusú bérlakások valamelyikében lakhatást biztosít a pályázaton nyertes, helyben maradó vagy itt letelepedni szándékozó fiatalok számára.

1. A pályázók köre

Pályázatot nyújthatnak be azon 18-35 év közötti személyek, akik Vésztőn lakóhellyel rendelkeznek vagy Vésztőn kívánnak letelepedni, továbbá akik foglalkoztatási jogviszonnyal rendelkeznek Magyarország területén működő munkáltatónál (a közfoglalkoztatási jogviszony a jelen pályázatban keretében nem tekintendő munkaviszonynak), illetve ennek hiányában részt vettek a projekt keretében személyre szabott felkészítésben a hazai és uniós pályázati programokban való részvételre, - ez által résztevői a projekt „Személyre szabott felkészítés a fejlesztési célterületen megvalósuló, hazai és uniós pályázati programokban való részvételre" tevékenységének.

1. A támogatás feltételei

A lakhatás biztosítására vonatkozó támogatás pályázat útján nyerhető el. A támogatásra az a fiatal nyújthatja be a pályázatát, akinél fennállnak az alábbi együttes feltételek:

1. Vésztőn lakcímmel rendelkezik és életvitelszerűen Vésztőn él, vagy Vésztőre kíván költözni, Vésztőn kíván letelepedni;
2. a pályázat benyújtásakor elmúlt 18 éves, de még nem múlt el 35 éves;
3. van Magyarország területén működő munkáltatóval megkötött munkaszerződése, kinevezése vagy megbízási szerződése, mely alapján legkésőbb a lakhatási támogatás szerződéskötésének időpontjáig foglalkoztatási jogviszonyt létesít, ennek hiányában igazolással rendelkezik arról, hogy részt vett a projekt keretében személyre szabott felkészítésben a hazai és uniós pályázati programokban való részvételre, - ez által résztevője a projekt „Személyre szabott felkészítés a fejlesztési célterületen megvalósuló, hazai és uniós pályázati programokban való részvételre" tevékenységének;
4. vállalja évente minimum 30 óra közösségi célú önkéntes tevékenység végzését Vésztőn;
5. vállalja, hogy a projekt keretén belül megrendezésre kerülő programokon, rendezvényeken, eseményeken részt vesz;
6. vállalja, hogy amennyiben rendelkezik korábban létesített lakáscélú megtakarítással, akkor az erről szóló igazolást 3 havonta bemutatja (amennyiben a támogatás időtartama alatt (24 hónap) a lakáscélú megtakarítása lejár, megszűnik - vállalja azt, hogy a megszűnéstől számított 15 napon belül megtakarítási számlát nyit, erre havonta legalább 10.000 Ft-ot elhelyez, és az erről szóló igazolást (számlakivonatot) 3 havonta benyújtja);
7. ennek hiányában vállalja, hogy a lakhatási támogatási szerződés megkötését követően 15 napon belül megtakarítási számlát nyit, havonta a vállalásának (minimum 10.000 Ft-nak) megfelelő megtakarítást elhelyez és az erről szóló igazolást (számlakivonatot) 3 havonta bemutatja.

Nem nyújtható támogatás annak a pályázónak (és a vele együtt költöző személyeknek), aki a döntéshozó képviselő-testület bármely tagjával vagy a támogatást nyújtó önkormányzat vezető tisztségviselőjével közeli hozzátartozói viszonyban van.

Nem nyújtható támogatás annak a pályázónak, aki rendelkezik ingatlan (lakás) 1/1-es tulajdonjogával, valamint azt mások számára bérbe adja ki.

1. A pályázat tartalmi elemei

A kiírás szerinti pályázati adatlap, melyhez csatolni kell:

1. A pályázó önéletrajzát;
2. A pályázó motivációs levelét, mely tartalmában nemcsak a pályázó egyéni motivációit tükrözi, hanem a pályázat által megfogalmazott célkitűzésekhez is kapcsolódik, bemutatja a pályázó településhez fűződő kapcsolatát, viszonyait, valamint tartalmazza a pályázó önkéntes munkára tett vállalásait is;
3. Gyermek, gyermekek anyakönyvi kivonatának másolatát;
4. Házassági anyakönyvi kivonat másolatát;
5. A pályázó és a vele együtt költöző személy(ek) jövedelmi viszonyait igazoló dokumentumokat (jövedelemigazolás a munkáltatótól, gyermekgondozási ellátás igazolása, stb.);
6. Az iskolai végzettséget, szakképzettséget tanúsító oklevél, bizonyítvány másolatát;
7. Magyarországon működő munkáltatóval megkötött munkaszerződés, kinevezés, megbízási szerződés másolatát, ennek hiányában részvételi igazolást arról, hogy a pályázó részt vett a projekt keretében személyre szabott felkészítésben a hazai és uniós pályázati programokban való részvételre, - ez által résztevője a projekt „Személyre szabott felkészítés a fejlesztési célterületen megvalósuló, hazai és uniós pályázati programokban való részvételre" tevékenységének;
8. A pályázat benyújtása előtt végzett közösségi célú önkéntes munkáról szóló igazolást (ha volt ilyen);
9. A pályázat benyújtása előtt megkötött lakáscélú megtakarításról szóló igazolást, lakás-előtakarékosságról szóló igazolást (ha volt ilyen).
10. A pályázattal elnyerhető támogatás

A támogatást elnyerő pályázó a támogatási szerződésben megjelölt lakásnak 2 évig (24 hónapig) lehet bérlője. Az időtartam nem növelhető. A lakhatásért lakbért nem kell fizetnie, csak az általa használt bérlemény rezsiköltségének megfizetésére köteles.

1. A pályázat benyújtásának módja, helye, határideje

A pályázat benyújtható személyesen a Vésztői Közös Önkormányzati Hivatal titkárságán ügyfélfogadási időben, postai úton a Vésztői Közös Önkormányzati Hivatal 5530 Vésztő, Kossuth Lajos u. 62. szám alatti címre. A borítékon fel kell tüntetni: „Esély Otthon - Lakhatási támogatás pályázat”

A pályázatok benyújtása: folyamatos.

A pályázatok elbírálása: folyamatosan történik minden hónap végén, a beérkezett pályázati igények függvényében.

1. A támogatás igénybevételének feltételei

A lakhatási támogatás igénybevételének feltétele a támogatási és a bérleti szerződések megkötése. A nyertes pályázó a támogatási és a bérleti szerződéseket a döntésről szóló értesítés kézhezvételét követő 30 napon belül köteles megkötni, ennek elmulasztása esetén a támogatói döntés érvényét veszti.

A bérleti jogviszony megszűnése esetén a nyertes pályázó a bérlakásból a vele együtt lakó személyekkel együtt 30 napon belül köteles kiköltözni, valamint az állandó lakcímet önmaga és a vele együtt lakó összes személy vonatkozásában köteles megszüntetni az adott lakásra vonatkozóan.

A nyertes pályázó kiköltözés esetén a lakást rendeltetésszerű használatra alkalmas állapotban, tisztán, a benne elhelyezett használati tárgyakkal, eszközökkel, berendezésekkel együtt köteles a bérbeadónak átadni. Az átadás-átvétel tényét jegyzőkönyv bizonyítja, mindkét fél (bérbeadó és bérlő) aláírásával.

A bérbeadó évente legalább két alkalommal ellenőrzi a lakás rendeltetésszerű használatát.

Az ellenőrzések alkalmával a bérbeadó jogosult:

1. a beköltözéskor rendelkezésre bocsátott használati tárgyak, eszközök, berendezések meglétének,
2. az életvitelszerű tartózkodás meglétének, valamint a
3. rezsiköltségek megfizetésének (kiegyenlítésének) az ellenőrzésre.

A bérlemény használatára vonatkozó egyéb jogokat és kötelezettségeket a bérleti szerződés tartalmazza.

A lakhatási támogatás feltétele a támogatási szerződés megkötése.

A támogatási szerződés tartalmi elemei:

a) a támogatott kötelezettségvállalása arra, hogy vésztői lakóhelyét, életvitelszerű vésztői tartózkodást a támogatási időszak (24 hónap) leteltéig fenntartja;

b) a támogatott kötelezettségvállalása arra, hogy a lakásbérleti szerződés lejáratát követően 30 napon belül kiköltözik a vele együtt lakókkal az ingatlanból, valamint az állandó lakcímet önmaga és a vele együtt lakó összes személy vonatkozásában megszüntetik az adott lakásra vonatkozóan;

c) a támogatási szerződés megkötésének időpontjában munkaviszonnyal rendelkezők esetén: támogatott kötelezettségvállalása arra, hogy Magyarországon működő munkáltatóval való foglalkoztatási jogviszonyát (munkajogi jogviszonyát, vagy munkavégzésre irányuló egyéb jogviszonyát) legalább a lakhatás biztosításának lejártáig (a támogatás végéig, azaz 24 hónapig) fenntartja, kivéve, ha munkaviszony önhibáján kívül szűnik meg;

d) a támogatási szerződés megkötésének időpontjában munkaviszonnyal nem rendelkezők esetén: a támogatott igazolt részvételével hozzájárult a projekt „Személyre szabott felkészítés a fejlesztési célterületen megvalósuló, hazai és uniós pályázati programokban való részvételre" tevékenység megvalósításához;

e) a támogatott kötelezettségvállalása arra nézve, hogy a korábban megkötött lakáscélú megtakarítását a támogatás időtartama alatt fenntartja, erre havonta legalább 10.000,- Ft-ot elhelyez, és az erről szóló igazolásokat 3 havonta bemutatja. Amennyiben a támogatás időtartama alatt (24 hónap) a lakáscélú megtakarítása megszűnik, vállalja azt, hogy a megszűnést követő 15 napon belül megtakarítási számlát nyit, erre havonta legalább 10.000,- Ft-ot elhelyez, és az erről szóló igazolást (számlakivonatot) 3 havonta benyújtja;

f) amennyiben lakáscélú megtakarítással korábban nem rendelkezett, a támogatott kötelezettségvállalása arra, hogy a lakhatási támogatási szerződés megkötését követően 15 napon belül megtakarítási számlát nyit, erre havonta legalább 10.000,- Ft-ot elhelyez, és az erről szóló igazolást (számlakivonatot) 3 havonta benyújtja;

g) a pályázatban vállalt közösségi célú önkéntes tevékenység részletezése, igazolásának módja,

h) bejelentési kötelezettség 15 napon belül az adatok, körülmények változásáról;

i) a támogatott kötelezettségvállalása az adatszolgáltatási kötelezettségek teljesítése és egyéb, a projekt előírásai szerinti nyilatkozatok megtétele vonatkozásában;

j) a támogatott kötelezettségvállalása arra vonatkozóan, hogy amennyiben a lakhatási támogatás pályázat során vállalt kötelezettségeinek nem tesz eleget, az adott lakásra vonatkozó szociális mértékű lakbérnek - a bérleti jogviszony kezdetétől számított időarányos - megfizetésére kötelezhető 30 napon belül az alábbi esetekben:

ja) életvitelszerűen más településre költözik;

jb) munkaviszonya vagy a vele együtt költöző(k) munkaviszonya önhibáján kívül megszűnik, megszüntetésre kerül, és más munkáltatóval 3 hónapon belül nem létesít munkaviszonyt/vagy nem létesít munkavégzésre irányuló egyéb jogviszonyt, jc) lakcímét Vésztőn megszünteti a támogatási szerződésben megnevezett ingatlanban, lakásban;

jd) a pályázattal vállalt megtakarítási számlát nem nyitja meg, vagy az arról szóló igazolásokat nem mutatja be 3 havonta, illetve a korábban megnyitott lakáscélú megtakarításról szóló igazolásait nem mutatja be 3 havonta;

je) a pályázattal vállalt közösségi célú önkéntes tevékenységet nem végzi, vagy annak elvégzését nem igazolja;

jf) a projekt keretén belül megrendezésre kerülő programokon, rendezvényeken, eseményeken nem vesz részt, illetve távolmaradását érdemben nem igazolja (orvosi igazolással);

jg) a pályázat keretében valótlan adatokat szolgáltat.

1. Egyéb információk

A pályázatok elbírálása a rendelet 3. mellékletében meghatározott jogosultsági feltételek ellenőrzése és az értékelési szempontrendszer szerint megállapított pontszámok alapján történik.

Hiánypótlásnak akkor van helye, ha a támogatást igénylő elmulasztja valamely - a támogatási kérelem benyújtása során csatolandó melléklet vagy adat benyújtását - amennyiben számára valamely szempont nem egyértelmű, nem egyértelműen eldönthető. A hiánypótlás egyszeri alkalommal, legfeljebb 15 napos határidő kitűzésével, a hiány megjelölésével kerül felszólításra - a kérelem kijavítására és/vagy a csatolandó melléklet megküldésére, pótlására.

A támogatásban részesülőkről - a felállított rangsor figyelembe vételével - Vésztő Város Önkormányzata Képviselő-testülete zárt ülés keretében dönt. A Képviselő-testület megjelölheti azt a sorrendben következő pályázót is, akivel a nyertes pályázó valamilyen okból való kiesése esetén támogatási szerződést lehet kötni.

A Képviselő-testület döntése ellen fellebbezésnek helye nincs.

A Képviselő-testület döntéséről a pályázók írásbeli értesítést kapnak.

A pályázatok eredményét az Önkormányzat a helyben szokásos módon közzéteszi (az önkormányzat honlapján, a Vésztői Újságban és az Önkormányzati Hivatal hirdetőtábláján).

Vésztő. 2019……..